**Saistošo noteikumu projekta “Grozījumi Liepājas valstspilsētas pašvaldības domes 2022. gada 17. februāra saistošajos noteikumos Nr. 3 “Par reklāmu, priekšvēlēšanu aģitācijas materiālu un citu informatīvo materiālu izvietošanu Liepājā””** **paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 2022. gada 20. oktobrī pieņemts un 2023. gada 1. janvārī stājās spēkā Pašvaldību likums. Tā pārejas noteikumu 6. punkts noteic, ka dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu.  Izvērtējot Liepājas valstspilsētas pašvaldības domes 2022. gada 17. februāra saistošos noteikumus Nr.3 “Par reklāmu, priekšvēlēšanu aģitācijas materiālu un citu informatīvo materiālu izvietošanu Liepājā” konstatēts, ka grozījumi Liepājas valstspilsētas pašvaldības domes 2022. gada 17. februāra saistošajos noteikumos Nr.3 “Par reklāmu, priekšvēlēšanu aģitācijas materiālu un citu informatīvo materiālu izvietošanu Liepājā” (turpmāk – Saistošo noteikumu grozījumi) nepieciešami, lai precizētu, uz kāda normatīvā akta pamata saistošie noteikumi ir izdoti, proti, lai precizētu tiesisko pamatu.  Vienlaikus ar Saistošo noteikumu grozījumu projektu precizēti Liepājas valstspilsētas pašvaldības iestāžu nosaukumi atbilstoši Liepājas valstspilsētas pašvaldības domes 2023. gada 19. oktobra saistošo noteikumu Nr.17 “Liepājas valstspilsētas pašvaldības nolikums” 27. punktam. |
| 1. Fiskālā ietekme uz pašvaldības budžetu | Neietekmē, jo ar Saistošo noteikumu grozījumu projektu tiek precizēti Liepājas valstspilsētas pašvaldības iestāžu nosaukumi. Iestādes turpinās strādāt apstiprinātā budžeta ietvaros. Papildus finansējums nav nepieciešams |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu grozījumiem nav ne tieša sociālā ietekme, ne arī ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci. |
| 1. Ietekme uz administratīvajām procedūrām un to izmaksām | Saistošo noteikumu grozījumi neparedz papildu administratīvās procedūras pašvaldībā.  Persona, kura vēlas izvietot reklāmu Liepājas valstspilsētas pašvaldības administratīvajā teritorijā, vēršas ar iesniegumu Liepājas būvvaldē, iesniedzot to klātienē, nosūtot pa pastu vai  ar drošu elektronisko parakstu nosūtot  uz elektronisko pastu, vai nosūtot uz oficiālo elektronisko adresi.  Atļauju reklāmas vai reklāmas objekta izvietošanai izsniedz Liepājas būvvalde.  Saistošo noteikumu izpildi kontrolē Liepājas būvvaldes reklāmas inspektors un Liepājas pašvaldības policijas amatpersonas. Liepājas būvvaldes reklāmas inspektors, konstatējot saistošo noteikumu prasību neievērošanu, sagatavo aktu par konstatēto pārkāpumu un nosūta to Liepājas pašvaldības policijai.  Administratīvā pārkāpuma procesu par saistošo noteikumu prasību neievērošanu veic Liepājas pašvaldības policijas amatpersonas.  Nepieciešamības gadījumā informāciju par saistošo noteikumu prasību izpildi var sniegt Liepājas būvvalde. |
| 1. Ietekme uz pašvaldības funkcijām un cilvēkresursiem | Saistošo noteikumu izpildi nodrošinās Liepājas būvvalde un Liepājas pašvaldības policija esošo funkciju un uzdevumu ietvaros, nav paredzēta jaunu institūciju izveide vai esošo institūciju reorganizācija. |
| 1. Informācija par izpildes nodrošināšanu | Saistošo noteikumu grozījumu izpildes nodrošināšanā netiek paredzēta jaunu institūciju izveide, esošo likvidācija vai reorganizācija.  Saistošo noteikumu izpildi nodrošina Liepājas būvvalde un Liepājas pašvaldības policija esošo funkciju un uzdevumu ietvaros.  Pamatojoties uz Pašvaldību likuma 47. panta otro daļu, Saistošo noteikumu grozījumi un paskaidrojuma raksts tiks nosūtīti Vides aizsardzības un reģionālās attīstības ministrijai.  Saistošo noteikumu grozījumi tiks publicēti oficiālajā izdevumā “Latvijas Vēstnesis” un pašvaldības tīmekļvietnē [www.liepaja.lv](http://www.liepaja.lv). |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu grozījumu projekts nerada papildu prasības un izmaksas mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – informācija ievietota pašvaldības oficiālajā tīmekļvietnē www.liepaja.lv un sniegta iespēja ikvienam interesentam iesniegt savus priekšlikumus un komentārus.  Šī sadaļa tiks papildināta pēc sabiedrības viedokļa noskaidrošanas. |

Domes priekšsēdētājs G. Ansiņš